**Pašmats** (angļu: *selfmate*, vācu: *Selbstmatt*, krievu: *oбратный мат*) ir šaha kompozīcija, kurā baltie sāk un piespiež melnos pieteikt matu balto karalim noteiktajā gājienu skaitā.

Pašmatos piespiest melnos matot var tikai divos veidos:
1. paņēmiens: baltie rada gājienu spaida pozīciju, kurā visi iespējamie melno gājieni mato balto karali;
2. paņēmiens: baltie pieliek šahu melno karalim tā, lai melno aizsardzības gājieni būtu matojoši balto karalim.

Vēsture
-------

Pašmata kompozīcijas sastopamas jau 13. gadsimta rokrakstos, vēlāk A. Salvio, Dž. Lolli, D. Ponciani darbos. Plašāku popularitāti pašmati ieguva 19. gadsimtā pateicoties A. Petrova, H. Boltona, V. Šinkmana un citu pūlēm. Mūsdienās pašmati ieguvuši plašu izplatību, regulāri notiek sastādīšanas konkursi, tie iekļauti lielu starptautisku sacensību programmās, pasaules čempionātus sastādīšanā un risināšanā ieskaitot. Labākās pašmata kompozīcijas publicē FIDE Albumi.

Variācijas
----------

Pašmata uzdevumu dažādošanai tika ieviesti papildus nosacījumi, radot vēl divas šo uzdevumu variācijas:

* garvilči — uzdevumi, kuros melno figūrām jāizdara ģeometriski visgarākais gājiens;
* refleksmati — uzdevumi, kuros jebkurai pusei pie pirmās iespējas jāmato pretinieka karalis vienā gājienā. Uzdevumus, kuros šī prasība attiecināta tikai uz melnajiem, sauc par pusrefleksmatiem.

Pašmata notācija
----------------

Pierakstot pašmata risināšanas uzdevumu ir pieņemts lietot šādu saīsinājumu: vispirms raksta latīņu burtu "s" , tad mata zīmi # un saīsinājumu noslēdz uzdevuma atrisināšana paredzētais gājienu skaits, piemēram "s#2" nozīmē "pašmats 2 gājienos".

Piemēri
-------

**№ 1.** **E. Valciņš**  
 *Revista Romana de Sah*, 1937 *1. godalga**s#2***
**№ 2.** **E. Birgfelds**  
 *Deutsche Wochenschach*, 1920  
...**s#3**
### 1. uzdevuma risinājums

**1. Te5-e2 draud 2. Lf8xc5+ Tg5xc5#**
**1. ... Lg4-f5 2. Dc2-a4+ Th4xa4#**
**1. ... Zf3-e5 2. Dc2xc3+ Dh3xc3#**
**1. ... f6-f5 2. Dc2xc3+ Lg7xc3#**
1. ... Lg7xf8 2. Dc2xc3 Zc5-b3#
### 2. uzdevuma risinājums

Risinājums:
**1. Dc1-a3 (draud 2. Da3-f8+ Zh7xf8#)**
**1. ... Lb6-c5 2. Tc3-f3+ Ta6-f6 3. Ze4xg5+ Zh7xg5#**
1. ... Ta5-c5 2. Tc3-f3+ Tc5-f5 3. Da3-f8+ Zh7xf8#

**№ 3.** **A. Desmitnieks**  
 *Baltijas kauss*, 1979  
1. vieta**s#4**
**№ 4.** **Z. Pigits**  
 *II FIDE konkurss, 1958*  
1. godalga**s#15**
### 3. uzdevuma risinājums

**1. h2-h3 h6xg5 2. Zf1-g3 g5-g4 3. 0-0 g4xh3 4. Zg3-h1 h3-h2#**
**1. ... h6-h5 2. 0-0-0 h5-h4 3. Za3-b1 a4-a3 4. Zf1-d2 a3xb2#**
### 4. uzdevuma risinājums

**1. La6-f1 Kd8-c8 2. Lf1-h3+ Kc8-d8 3. Zg7-f5 Kd8-c8 4. Zf5-e3+ Kc8-d8 5. Ke4-f5 Kd8-c8 6. Kf5-g5+ Kc8-d8 7. Kg5-g4 Kd8-c8 8. Kg4-h5+ Kc8-d8 9. Lh3-f1 Kd8-c8 10. Lf1a6+ Kc8-d8 11. La6-e2 Kd8-c8 12. Le2-g4+ Kc8-d8 13. Ze3-f5 Kd8-c8 14. Zf5-e7+ Kc8-d8 15. Ze7-g6 f7xg6#**


| Pašmata uzdevumu piemēri citos rakstos |
| --- |
| 
* Uri Аvners
* Aleksandrs Ažusins
* Eduards Birgfelds
* Zuleiha Eivazova
* Ernests Gīze
* Miodrags Mladenovičs
* Andris Skuja
* Ivans Soroka
* Valdemārs Tura
* Eduards Valciņš

 |

Literatūra
----------

* Friedrich Chlubna. *Das Matt des weissen Königs*. Wien : F. Chlubna, 1995. (vāciski)

Skatīt arī
----------

* Tiešā mata uzdevums
* Palīgmats
* Palīgpašmats
* Etīde

Atsauces
--------

1. ↑  Dombrovskis, A.. *Šaha kompozīcija Padomju Latvijā*. Rīga : LVI, 1961. 36.—38. lpp.
2. ↑  *Шахматы: Энциклопедический словарь / Гл. ред. А.Е. Карпов*. Москва : Советская энциклопедия. 1990. 277. lpp. ISBN 5-85 270-005-3. (krieviski)

Ārējās saites
-------------

* Pašmata uzdevumu kolekcija PDB datu bankā.